Diari Oficial de la Generalitat Valenciana


Sumari del DOGV 3868, del 31-10-2000 (2000/8627)

RESOLUCIÓ de 26 d'octubre de 2000, de la Conselleria de Medi Ambient, per la qual es publica la concessió de subvencions per a la realització d'auditories ambientals per ajuntaments, mancomunitats, universitats i altres ens públics per a l'exercici 2000, convocada per l'Ordre de 5 de maig de 2000 (DOGV núm. 3.769, de 12.06.2000).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3868

Data del DOGV
:   31-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8627


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 26 d'octubre de 2000, de la Conselleria de Medi Ambient, per la qual es publica la concessió de subvencions per a la realització d'auditories ambientals per ajuntaments, mancomunitats, universitats i altres ens públics per a l'exercici 2000, convocada per l'Ordre de 5 de maig de 2000 (DOGV núm. 3.769, de 12.06.2000). [2000/X8627]
  
L'Ordre de 5 de maig de 2000, de la Conselleria de Medi Ambient, estableix el règim de subvencions per a la realització d'auditories ambientals per ajuntaments, mancomunitats, universitats i altres ens públics per a l'exercici 2000, i estableix en el seu annex les bases per les quals es regula la convocatòria.
  
D'acord amb l'article 3 de l'esmentada ordre la dotació pressupostària inicial de la convocatòria ascendia a 74.249.935 pessetes (120.049,50 euros), a càrrec de l'aplicació pressupostària 67.87.602.89.7, línia de codi comptable 2938, del pressupostos de la Generalitat Valenciana per al 2000, i es va incrementar aquesta dotació, per modificació pressupostària autoritzada per Resolució de la Conselleria de Medi Ambient, de data 4 d'octubre de 2000, en un import de 93.438.066 pessetes (76.929,55 euros), per la qual cosa l'import global disponible ascendeix a 88.267.390 pessetes (196.979,05 euros).
  
La comissió d'avaluació de les subvencions, d'acord amb la base C.2 de l'ordre de convocatòria, efectua la valoració dels expedients d'acord amb els criteris de valoració establits per a cada programa en l'ordre mencionada, i classifica les sol·licituds relatives al programa de subvenció als ajuntaments i mancomunitats per a estratègies locals de sostenibilitat en el marc de l'Agenda 21, en funció dels criteris de prioritat establits en la base A.7, en tres grups de major a menor qualitat tècnica.
  
El mateix procediment s'ha seguit amb el programa de subvencions a les universitats i altres ens pública per a la implantació de sistemes de gestió mediambiental, d'acord amb el reglament comunitari 1.836/1993, del Consell, de 29 de juny, classificant les sol·licituds en dos grups de major a menor qualitat tècnica en funció dels criteris de prioritat establits en la base B.8.
  
Amb l'aplicació dels percentatges màxims previstos en la base A.4 i B.5 se supera el límit de la dotació pressupostària disponible, 83.292.030 pessetes (196.979,05 euros), tenint en compte que el total subvencionable ascendeix a 436.145.743 pessetes (721.845,30 euros). Per la qual cosa, de conformitat amb la base C.2 de l'ordre de convocatòria, la Comissió aplica els coeficients màxims previstos en l'esmentada ordre (bases a.4 i b.5) i sobre l'import resultant els coeficient correctors necessaris per a la reducció proporcional de les subvencions, fins a respectar el límit de la dotació pressupostària. Els coeficients correctors determinats per la Comissió en relació amb cada un dels programes de subvencions i grups establits en aquests són els següents:
  
1. Programa de subvencions als ajuntaments i mancomunitats:
  
Grup coeficient corrector aplicable
  
I 0,600350
  
II 0,329735
  
III 0,112656
  
2. Programa de subvencions a universitats i altres ens públics:
  
Grup coeficient corrector aplicable
  
I 0,446466
  
II 0,100000
  
A l'efecte de donar compliment al que es disposa en la base C.2 de l'ordre de convocatòria i en virtut de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, d'acord amb la proposta de resolució de concessió de subvencions elevada per la comissió d'avaluació d'acord amb el que s'estableix en la base mencionada, resolc:
  
Primer
  
Concedir les ajudes als següents sol·licitants la petició dels quals s'ajusta a les bases establides en l'annex de l'Ordre de 5 de maig de 2000 per a les actuacions i en l'import que s'indica:
  
1. Programa de subvencions als ajuntaments i mancomunitats per a estratègies locals de sostenibilitat en el marc de l'Agenda 21.
  
2. Programa de subvencions a les universitats i altres ens públics per a la implantació de sistemes de gestió mediambiental d'acord amb el Reglament Comunitari 1.836/1993, del Consell, de 29 de juny.
  
Segon
  
Denegar la subvenció sol·licitada per les entitats detallades a continuació pels motius que s'exposen:
  
a) Entitats que van presentar la sol·licitud fora del termini concedit per a això segons l'ordre de convocatòria, la data límit del qual era el 13 de juliol de 2000, d'acord amb l'article 4 i la disposició final segona de l'ordre esmentada:
  
- Ajuntament de Millares (exp. núm. 7/00/18)
  
b) Entitats que han renunciat expressament a la sol·licitud de subvenció:
  
- Ajuntament de Xàtiva (exp. núm. 7/00/43)
  
- Ajuntament d'Almoradí (exp. núm. 7/00/34)
  
Tercer
  
Els beneficiaris de les subvencions poden renunciar expressament a aquestes en el termini de 10 dies a partir de l'endemà de la publicació de la resolució de la concessió.
  
Quart
  
Per a cobrar la subvenció, els beneficiaris han de presentar, amb data límit el 15 de novembre de 2000, la sol·licitud dirigida a la directora general d'Educació i Qualitat Ambiental acompanyada de la documentació establida en les bases A.8 (en el cas del programa de subvencions a ajuntaments i mancomunitats per a estratègies locals de sostenibilitat en el marc de l'Agenda 21) i B.9 (en el cas del programa d'implantació de sistemes de gestió mediambiental d'acord amb el Reglament comunitari 1.836/1993) de l'annex de l'Ordre de 5 de maig de 2000.
  
Contra la present resolució, que posa fi a la via administrativa, s'hi pot interposar un recurs contenció administratiu en el termini de dos mesos, a comptar des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes des de l'endemà de la publicació, d'acord amb el que es disposa en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 d'octubre de 2000.- El conseller de Medi Ambient: Fernando Modrego Caballero.
  
g) ALTRES ASSUMPTES
  
Conselleria de Cultura, i Educació